jkorsvik/nowiki_second_scrape_merged huggingface dataset:
Clawfinger

Clawfinger er et rapcore-band som ble stiftet i 1989 i Sverige. 

Norske Bård Torstensen og Erlend Ottem fra Arendal reiste på slutten av 1980-tallet til Sverige for å arbeide på Rosegrove sykehus i Stockholm. Der traff de Zak Tell og Jocke Skog, som også arbeidet der. Nordmennene hadde begge spilt i rockebandet Theo, mens svenskene var opptatt av rapping og hiphop. Sammen startet de Clawfinger, og bandet var blant de første bandene til å slutte seg til rapcore.  Bandet har ofte fokusert på politiske og anti-rasistiske budskap. Musikalsk er de kjent for å ha melodiøse, men samtidig brutale, sanger. 
Da Clawfingers første single, «Nigger», ble utgitt i 1993, fikk bandet mye negativ oppmerksomhet for sangens tittel, fordi den ofte ble tolket som rasistisk selv om det motsatte var tilfelle. Clawfinger fikk nå masse ekstra oppmerksomhet, spesielt i Europa, og som en følge av hvor store de ble, fikk de åpne for kjente band som Anthrax og Alice in Chains.
Clawfinger vant i 2008 publikumsprisen Golden Spinning Top, etter sin opptreden på den polske festivalen Przystanek Woodstock. De ble spesielt invitert tilbake i 2009, da hadde festivalen 400 000 besøkende, hvor 100 000 så Clawfinger spille.


== Medlemmer ==
Dagens medlemmerZak Tell – vokalist, Sverige
Jocke Skog – keyboardist og vokal, Sverige
Bård Torstensen – gitarist, NorgeKonsertmusikereHenka Johansson – trommeslager, Sverige
André Skaug – bassist, NorgeTidligere medlemmerErlend Ottem – gitarist, Norge
Ottar Vigerstøl – trommeslager, Norge (konsertmusiker)
Morten Skaug – trommeslager, Norge (konsertmusiker)


== Utgivelser ==


=== Album ===


== Referanser ==


== Eksterne lenker ==
(en) Offisielt nettsted 
(en) Clawfinger – kategori av bilder, video eller lyd på Commons 
(en) Clawfinger på Internet Movie Database 
(en) Clawfinger på Apple Music 
(en) Clawfinger på Discogs 
(en) Clawfinger på MusicBrainz 
(en) Clawfinger på SoundCloud 
(en) Clawfinger på Spotify 
(en) Clawfinger på Songkick 
(en) Clawfinger på Last.fm 
(en) Clawfinger på Genius — sangtekster 
(en) Clawfinger på AllMusic
Geir Kvarme

Geir Sundberg Kvarme (født 24. juni 1963) er en norsk skuespiller, som er utdannet ved Statens Teaterhøgskole.
Han har tidligere vært tilknyttet ensemblet ved Nationaltheatret og Oslo Nye Teater, og har fra 2015 vært fast tilknyttet Det Norske Teatret.
For folk flest er han antagelig mest kjent for sin rolle i komiserien Fredrikssons fabrikk,, og andre dramaproduksjoner i NRK, mens barn husker ham godt som postmann «Kåre» i Jul i Blåfjell fra 1999. 
Kvarme har i tillegg deltatt med kronikker og debattinnlegg samfunnsdebatten knyttet til både kultur, bioteknologi og familiepolitikk.
Han har sittet som folkevalgt i Oslo bystyre fra 2015-2019, som representant for Oslo Høyre, og er i dag  vararepresentant til Stortinget.
I


== Politisk engasjement ==
Kvarme stilte i 2015 til valg for Høyre. Han ble valgt inn i Oslo bystyre. Han satt som medlem av Kultur- og utdanningskomiteen fra 2015-2019
Han er i dag vararepresentant til Stortinget.


== Noen roller ==
Peer Gynt - Det Norske Teatret 2018
Hamlet som Polonius - Det Norske Teatret 2015
Tonje Glimmerdal – Det Norske Teatret 2015
Oliver! – Oslo Nye teater 2013
Les Misérables – Oslo Nye Teater 2009
Jungelboka som Baloo – Det Norske Teatret 2008
Hotel Cæsar som Jonas Lund Henriksen – TV2 2007
Nøtteknekkeren – Oslo Nye Teater 2007
Manndomsprøven – Oslo Nye Teater 2006
Olsenbanden jr. på Cirkus – Oslo Nye Teater 2005
Apelsinene på Fagerborg – Oslo Nye Centralteater 2004
Fox Grønland som Finn Bøe - TV2 2003
Den gjerrige av Molière – Oslo Nye Teater 2000
Cabin Fever som Per Arne – 2000
Nr. 13 som Roger – NRK 1998-1999, 2001
Jul i Blåfjell som Kåre Eyolf Olsen Jr. – NRK 1999
Offshore som Svein Amundsen – NRK 1996-1999
[Fredrikssons fabrikk – The movie som Tommy – 1994
Det perfekte mord som Ola – 1992
Fredrikssons fabrikk som Tommy – NRK 1990-1993
Affæren Anders Jahre som Statsautorisert revisor Bjørn Sti - NRK 1991
Døden på Oslo S som Lie – 1990


== Referanser ==


== Eksterne lenker ==
(en) Geir Kvarme på Internet Movie Database 
(no) Geir Kvarme hos Sceneweb 
(sv) Geir Kvarme i Svensk Filmdatabas 
(da) Geir Kvarme på Filmdatabasen
I’m from Barcelona

I'm From Barcelona er et indiepop-band fra Jönköping i Sverige, best kjent for sine 29 medlemmer. Emanuel Lundgren er grunnlegger av bandet, sangskriver og hovedvokalist, mens de andre mens de andre spiller og synger backup-vokal.

I 2006 ga bandet ut EP-en Don't Give Up on Your Dreams, Buddy! og albumet Let Me Introduce My Friends som begge ble godt mottatt av kritikerne.


== Medlemmer ==
Emanuel Lundgren (grunnlegger)
Frida Öhnell
Cornelia Norgren
Philip Erixon
Micke Larsson
Johan Mårtensson
Anna Fröderberg
Johan Aineland
Martin Alfredsson
Erik Ottosson
Tina Gardestrand
David Ljung
Christofer Olofsson
Daniel Lindlöf
Mattias Johansson
Tobias Granstrand
Emma Öhnell
Mathias Alrikson
Jonas Tjäder
David Ottosson
Olof Gardestrand
Marcus Carlholt
Julie Witwicki Carlsson
Rikard Ljung
Henrik Olofsson
Jacob Sollenberg
Fredrik Karp
Johan Viking


== Diskografi ==


=== Album ===
Let Me Introduce My Friends – Dolores Recordings (26. april 2006)
Who Killed Harry Houdini? – (2008)


=== EP-er og singler ===
Sing!! – 98B (August 2005)
Don't Give Up on Your Dreams, Buddy! – Dolores Recordings (15. februar 2006)
Collection of Stamps CD-singel – EMI (2006)


== Musikkvideoer ==
Collection of Stamps  By Daniel Eskils & Johan Junker - Stream den
We're From Barcelona  By Andreas Nilsson & Rasmus Hägg - Stream den


== Eksterne lenker ==
(en) Offisielt nettsted 
(en) I'm from Barcelona – kategori av bilder, video eller lyd på Commons 
(en) I'm from Barcelona på Discogs 
(en) I'm from Barcelona på MusicBrainz 
(en) I'm from Barcelona på SoundCloud 
(en) I'm from Barcelona på Spotify 
(en) I'm from Barcelona på Songkick 
(en) I'm from Barcelona på Last.fm 
(en) I'm from Barcelona på Genius — sangtekster 
(en) I'm from Barcelona på AllMusic 
I'm from Barcelona på MySpace
Pitchforks anmeldelse av Let Me Introduce My Friends
Fildeling

Fildeling (IT) er deling av datafiler. Det deles ofte opp i to kategorier, lovlig fildeling og ulovlig fildeling.


== Internett ==
Som Internettjeneste viser fildeling til ordninger som lar en bruker eksponere filer på egen harddisk til søk og nedlasting fra andre Internettbrukere. Fildelingstjenester organiseres rundt bestemte nettsteder, og innebærer gjerne at man laster ned en spesiell klient (programvare) for både å søke hos andre, og avgrense sin egen eksponering. Eksempler på populære fildelingsprogrammer er LimeWire, Kazaa og μTorrent.
Den første av mange fildelingstjenester som oppnådde stor popularitet, var Napster i 1999. Da det ble avdekket at mange av filene som sirkulerte i Napster-systemet var kopiert uten opphavsrettshjemmel, fikk musikkbransjen stanset Napster 2001. Innholdsleverandørene (primært musikk- og filmbransjen) er opptatt av å kombinere fildeling med rettighetskontroll.


== Nettverk ==
En protokoll for fildeling gjør det mulig for klienter i et nettverk å lagre og å laste ned filer fra en server (tjener). Denne protokollen er spesielt avhengig av transportprotokollen i nettverket.


== Lovlighet ==
Fildeling kan defineres innen to områder, lovlig og ulovlig. Den lovlige fildelingen er for eksempel (gratis) Linux-distroer mens den ulovlige fildelingen kan være en film som er beskyttet av opphavsrett. Materiale som er beskyttet av opphavsrett kan man dele med nærmeste familie eller nærmeste venner såfremt eksemplaret skjer på grunnlag av lovlig gjengivelse av verket.


== Referanser ==


== Eksterne lenker ==
Dagbladet om fildeling
p2pnett.no – nyheter om fildeling
Urospredere.no – Norsk dokumentar om fildeling
Petticoat Lane

Petticoat Lane er et uoffisielt navn på Middlesex Street i det østlige sentrale London, i det strøket som kalles Spitalfields. Middlesex Street går fra Aldgate undergrunnsstasjon nordvestover til Bishopsgate, og danner på det meste av denne strekningen grense mellom bydelene City of London og Tower Hamlets.
Det gamle navnet på denne gata rett utafor Londons bymur var Hog Lane. På 1600-tallet var den – ifølge London-kronikøren John Stow – omgitt av hekker og almetrær. Tilnavnet Petticoat Lane fikk gata etter underskjørtene (Petticoats) som var å få kjøpt hos silkeveverne som hadde slått seg ned her.
I 1830 bestemte myndighetene at gata ikke kunne ha navn etter undertøy, og døpte den Middlesex Street, i og med at den var grense mellom City og det som den gang var grevskapet Middlesex. Petticoat Lane har vært dominert av skiftende grupper av innvandrere – jøder på 1800-tallet og asiater på 1900-tallet – mens tekstiltradisjonene har vært holdt ved like. Petticoat Lane Market var en gang et betydningsfullt gatemarked for omsetning av klær og tekstiler. Petticoat Lane Market består den dag i dag, men selv om det fortsatt er godt besøkt, omsettes det i dag stort sett billige, masseproduserte klær og juggel.
Maukdal

Maukdal er et lite sted med randbebyggelse langs fylkesvei 854 mellom Rundhaug og Olsborg i Målselv kommune.


== Gården Maukdal ==
Maukdal er gårdsnavn for gårdsnummer 31 i Målselv kommune. Stedet ligger sørvendt under lia mot Maukfjellet og jordene og nessene strekker seg ut mot Målselvas meanderløp. Som navnet tilsier er Maukdal dalen under Mauken. Høyden ved Maukdal fremheves med sine fine utkikkspunkter over Målselvdalen og fjellene. Alapen mot øst, Istindan i sør og Hjerttind mot vest. Området er også ofte kalt Gunnarheimen etter den første som ryddet seg grunn her.
Computas

Computas AS er et norsk IT-konsulentselskap som ble dannet av ansatte i dataavdelingen i Det Norske Veritas i 1985 under navnet Computas Expert Systems AS. Selskapet leverer tjenester og løsninger innen arbeidsprosesser (BPM, Business Process Management) og samhandling til private og offentlige kunder.
Selskapet er fulleid av de ansatte gjennom Computas Holding AS. Administrerende direktør er Trond Eilertsen.
Selskapet har 265 ansatte, og 90 % av disse innehar graden master eller høyere.


== Referanser ==


== Eksterne lenker ==
Computas AS
Road Movie

Road Movie (norsk: veifilm), er en type spillefilm hvor hovedpersonene er på reise gjennom filmen. 
Trendsetterne innen denne sjangeren er filmene Bonnie and Clyde og Easy Rider fra 1967. Andre eksempler er de senere spillefilmene Thelma & Louise, Og mora di også, Wild at Heart, Natural Born Killers og Rain Man som forteller om personer på reise. 
Sjangeren har sine røtter i klassiske verker som Homers Odysseen og Joseph Conrads Mørkets hjerte.
Norges Othelloforbund

Norges Othelloforbund (NOF) er en ikke-kommersiell organisasjon for Othello, stiftet 24. september 1988.
Forbundets formål er:

Å fungere som hovedorganisasjon for Othellospillere og Othelloklubber i Norge
Å utbre kjennskap til Othello i Norge
Å øke interessen for Othello som sportNorges Othelloforbund arrangerer om lag 10 turneringer årlig. Disse er åpne for alle. I tillegg er NOF årlig representert i Nordisk mesterskap, EM og VM.
NOF er også medlem og medstifter av Norsk Tankesportforbund. 
Beste internasjonale plasseringer:

Thomas Heiberg, nr 2 i VM 1977
Jan Kristian Haugland, nr 4 i VM 1999
Johan Dovland, nordisk mester 2006
Martin Ødegård, nordisk mester 2007


== Eksterne lenker ==
Norges Othelloforbund Arkivert 14. juni 2021 hos Wayback Machine.
Frittstående

Frittstående er en turnøvelse som utføres ved hjelp av kun kroppen. Blant de vanligste øvelseselementene er å stå på hendene/hodet, slå hjul/stiften og utføre saltoer av ulike vanskelighetsgrader. Kvinner bruker musikk til frittstående. Gulvet er 12x12 meter.
Frittstående er også egen gren innenfor troppsturn. Der utføres øvelsen av hele laget samtidig, vanligvis seks til tolv utøvere.
Dennis Hopper

Dennis Lee Hopper (født 17. mai 1936 i Dodge City i Kansas, død 29. mai 2010 i Venice i California) var en amerikansk skuespiller og regissør.


== Biografi ==
Hopper ble født i Dodge City, Kansas av Marjorie Mae og Jay Millard Hopper.Etter andre verdenskrig flyttet familien til Kansas City i Missouri, hvor den unge Hopper deltok på lørdagsundervisning i kunstfag ved Kansas City Art Institute under ledelse av Thomas Hart Benton. Da han var 13 år, flyttet familien videre til San Diego, hvor moren arbeidet som livvaktinstruktør, og faren var formelt sjef for et postkontor, men Hopper har senere medgitt at faren arbeidet for OSS, forløperen til CIA. Hopper gikk på high school ved Helix High School i La Mesa i California, en forstad i San Diego. Det var her han utviklet interesse for teater og skuespill. Han studerte ved Old Globe Theatre i San Diego og ved Actors Studio i New York City (hvor han studerte med Lee Strasberg i fem år). Hopper ble her venn med skuespilleren Vincent Price, som også ansporet Hoppers interesse for ulike kunstarter. Særlig var han glad i stykker av William Shakespeare.

Dennis Hopper debuterte på film i 1955 og var sterkt påvirket av James Dean som han spilte mot i filmene Rotløs ungdom og Giganten. Han hadde diverse småroller i en rekke filmer, men hadde rykte på seg for å være vanskelig å ha med å gjøre med et krevende temperament. Dette førte til at det var vanskelig for ham å få sentrale filmroller.Hopper og vennen Peter Fonda skrev, regisserte og spilte hovedrollene i kultfilmen Easy Rider fra 1969. Megasuksessen Easy Rider gjorde Hopper ettertraktet i Hollywood.Privat var Hopper en seriøs fotograf og kunstmaler. Han har hatt en rekke utstillinger og eide en av USAs største private kunstsamlinger.
Hopper var fra 1996 gift med Victoria Duffy, som var hans femte ektefelle. Han fikk høsten 2009 diagnosen prostatakreft. Den 29. mai 2010 døde han i sitt hjem i California.


== Filmografi ==


=== Sentrale roller ===
1969 – Easy Rider
1977 – The American Friend
1979 – Apocalypse Now
1980 – Out of the Blue
1983 – Rumble Fish
1983 – The Osterman Weekend
1986 – Blue Velvet
1986 – Hoosiers
1990 – Backtrack
1991 – The Indian Runner
1993 – Super Mario Bros.
1993 – True Romance
1994 – Speed
1995 – Waterworld
1999 – Edtv
2004 – The Last Ride
2005 – Land of the Dead
2006 – 10th & Wolf
2007 – Entourage
2008 – Hell Ride
2008 – Sleepwalking
2008 – Elegy
2008 – Swing Vote


=== Regi (utvalg) ===
1969 – Easy Rider
1988 – Colors
1990 – The Hot Spot


== Referanser ==


== Eksterne lenker ==
(en) Dennis Hopper – kategori av bilder, video eller lyd på Commons 
(en) Dennis Hopper – galleri av bilder, video eller lyd på Commons 
(en) Dennis Hopper på Internet Movie Database 
(sv) Dennis Hopper i Svensk Filmdatabas 
(da) Dennis Hopper på Filmdatabasen 
(da) Dennis Hopper på Scope 
(fr) Dennis Hopper på Allociné 
(en) Dennis Hopper på AllMovie 
(en) Dennis Hopper hos Turner Classic Movies 
(en) Dennis Hopper hos Rotten Tomatoes 
(en) Dennis Hopper hos TV Guide 
(en) Dennis Hopper hos The Movie Database 
Dennis Hopper Exhibition History, utstillingshistorie
Dennis Hopper Before and After, før og etter
Costa Cálida

Costa Cálida (spansk «Den varme kysten») er det området av den spanske fastlandskysten som strekker seg fra El Mojón i den nordlige delen nær Alicante provinsen til Águilas i sør på grensen til Almería provinsen mot Middelhavet. 
Dette er et strekk på om lag 250 kilometer og har et mikroklima som gjør at den gjennomsnittlige dagtemperaturen er relativt stabil hele året, uavhengig av årstid, derav navnet «den varme kysten».
Costa Cálida er et yndet feriemål for mange nordmenn og er et av de områder med minst nedbør i Europa med normalt snitt på under 34cm i året, og med dagtemperatur snitt på rundt +25-30 °C på sommeren og +15-20 °C om vinteren. Snøfall om vinteren på Costa Cálida er ekstremt sjeldent, og de ganger det har kommet snø har dette normalt vært borte etter noen timer.
Den nordlige enden av denne kystlinjen inkluderer Mar Menor, en saltvannslagune som er om lag 170km², og med det Europas største. Mar Menor (Det lille havet) er adskilt fra Middelhavet av en 22 kilometer halvøy som heter La Manga. Dette området har vokst fram som en meget populær turistdestinasjon de siste årene.
Viktige kystbyer i regionen er bl.a. Cartagena (en av hovedbasene for det spanske sjøforsvaret) og byen Mazzarón som har en av spanias viktigste fiskehavner.
Hovedflyplasser på Costa Cálida er San Javier (Murcia), Alicante og Almería.
Kløvheim skule

Kløvheim skule er en barneskole i Alver kommune i Vestland. Den ligger plassert på Kløve i Eikangervåg og har elever fra Bjørnevoll, Fammestad, Tveitegrend og Gydalen. I 2009 hadde skolen 53 elever og 11 ansatte. Etter endt skole ved Kløvheim fortsetter elevene på Ostereidet ungdomsskule.
Alle som går fra fjerde klasse og opp til syvende, kan begynne som aspirant i skolekorpset. Det har ca. 40 spillende medlemmer, et høyt antall i forhold til den lille bygda og skolen.


== Referanser ==


== Eksterne lenker ==
Kløvheim skulekorps på Facebook
Sivilarkitekt

Sivilarkitekt ble innført som en akademisk grad i 1986 og ble gitt til arkitekter som hadde fullført det 5–5½-årige arkitektstudstudiet ved NTNU – Norges teknisk-naturvitenskapelige universitet, AHO – Arkitektur- og designhøgskolen  i Oslo eller BAS – Bergen Arkitekthøgskole. Graden kunne også gis til kandidater med tilsvarende eksamen fra utlandet.


== Utdanningen ==
Ved gjennomføringen av kvalitetsreformen for høyere utdanning har Stortinget bestemt at arkitektutdanningen ikke skal deles opp i lavere og høyere grad. Den skal fortsatt ha en varighet på 5–5½ år og sivilarkitektgraden skal for fremtiden erstattes av graden master i arkitektur.
NTNU ønsket å fortsette å tildele graden sivilarkitekt/master i arkitektur på samme måte som for sivilingeniør/master i teknologi. Begrunnelsen var at sivilarkitekt­tittelen er sterkt innarbeidet og at arkitekt oppfattes som en felles samlebetegnelse for alle typer arkitekter. Etter påtrykk fra Norske arkitekters landsforbund (NAL), som gjennom flere tiår hadde jobbet for å få innført den beskyttede tittelen, valgte NTNU til slutt å fjerne graden sivilarkitekt og bare bruke betegnelsen Master i arkitektur.


== Arkitekttittelen ==
Arkitekttittelen er ikke beskyttet. Det betyr at alle kan kalle seg arkitekt. Norske arkitekter har gjennom sin organisasjon Norske arkitekters landsforbund, NAL, gjennom mesteparten av 1900-tallet arbeidet for å gjøre arkitekttittelen beskyttet. Departementets hovedbegrunnelse for å motsette seg dette er at arkitektbegrepet har en lang, folkelig tradisjon som man ikke eksklusivt kan forbeholde en yrkesgruppe på grunn av profesjonshensyn. Arkitekter med godkjent utdannelse kalte seg derfor arkitekt MNAL (medlem Norske arkitekters landsforbund) som en faglig garanti for at vedkommende arkitekt hadde godkjent utdannelse.
I 1986 ble det vedtatt ved lov en beskyttet grad som tekniske universitet og vitenskapelige høyskoler i Norge fikk rett til å tildele, sivilarkitekt. Denne graden ble etterhvert også yrkestittelen som de fleste arkitekter med godkjent utdannelse tok i bruk. Etter den nye reformen med innføringen av énsartet gradsbruk i Norge med «master» og «bachelor» har NAL vedtatt å gå bort fra å benytte tittelen sivilarkitekt, og igjen gå tilbake til tiden før 1986 og benytte tittelen arkitekt MNAL.Bruken av begrepet sivil har sin historiske årsak i at opprinnelig var den tekniske utdannelsen knyttet til det militære. På slutten av 1800-tallet ble arkitekter og ingeniører i økende grad utdannet ved sivile, tekniske læresteder. Ulikhetene i målsettingen med utdannelsen skapte et behov for å markere at man var utdannet ved sivile læresteder.


== Se også ==
Arkitektyrket i Norge – utfyllende artikkel om utdanningsveier.


== Referanser ==


== Eksterne lenker ==
Arkitektur.no
Bergen Arkitekt Skole Arkivert 10. mai 2007 hos Wayback Machine.
Arkitektur- og designhøgskolen i Oslo
NTNU; Fakultet for arkitektur og billedkunst
Norske arkitekters landsforbund
Kykeon

Kykeon (gresk: κυκεών, fra κυκάω, «å røre, blande, mikse») var en drikk i antikkens Hellas, laget av vann og bygg med ulike tilsetninger. 
Den kunne tilsettes vin og raspet ost. Det antas at kykeon vanligvis viser til et brygg med psykoaktive stoffer, som i de eleusinske mysterier. Her ble den rituelle tredagers fasten brutt ved å drikke kykeon. Det antas at drikken fremkalte hallusinasjoner som ved inntak av LSD, etter tilsetning av meldrøye (ergot) som i regnfulle somre kan infisere byggkornet som kykeon-drikken var basert på.
Homer omtaler kykeon. I Iliaden beskrives drikken som bestående av vin, bygg og raspet geitost. I Odysseen rører trollkvinnen Kirke honning i, før hun tilsetter sin trylledrikk. I den homeriske hymnen til Demeter avslår gudinnen rødvin, men ber om kykeon av vann, mel og mynte.Drikken kan ha motvirket forstoppelse, for i Aristofanes' Fred anbefaler Hermes helten å drikke kykeon etter at han har spist for mye frukt og nøtter.Kykeon ble regnet som en drikk for bønder og simple folk. Theofrastos skildrer en bonde som kommer ravende inn i Athens folkeforsamling, full på kykeon.


== Referanser ==
Seks som oss

Seks som oss er en norsk dramaserie som ble sendt på TV 2 fra 2004 til 2007. Serien handlet om tre forskjellige søstre i Oslo og deres samliv med sine ektemenn og kjærester. Disse består den godt gifte og litt trauste husmoren Karin (Hilde Lyrån), kunstneren Angelica  (spilt av Kjersti Elvik) og den løsaktige og rastløse Solfrid som er yngst (Lisa Tønne). Dramaserien handler om de unge, urbane voksne som jakter på «det perfekte liv». Det ble ikke sendt noen episoder i 2006.Første sesong ble i snitt sett av 441 000, andre av 463 000 og tredje av 446 000. Det var en klar overvekt av kvinnelige seere.


== Handling ==
Serien handlet om tre søstre og dere samliv med deres ektemenn og kjærester. Den skildret hverdager fylt av kjærlighet, svik, drømmer og uforglemmelige situasjoner. 
Storesøster Karin (Hilde Lyrån) er 40 og gift med Erik (Dennis Storhøi). Sammen har de de to barna Marte (Ellen Bennin Brataas) og Truls (Markus Aarstad) og alle er de bosatt på vestkanten i Oslo. For Karin sin del er hun på vei ut i arbeidslivet etter mange år som husmor, men dette har mannen hennes av og til vanskeligheter med å akseptere. 
Angelica (Kjersti Elvik) er 35 år og studerer kunst, bor i sentrum sammen med den svenske terapeuten Carsten (Samuel Fröler). Sammen lever de et godt liv, men hun ønsker seg barn og når man bare blir eldre blir det mer og mer alvorlig. Hennes mann er derimot ikke alltid med på notene og har ikke de samme drømmene som henne. 
Solfrid (Lisa Tønne) er 25 år og lillesøsteren av de tre. Hun bor på Tøyen og lever et godt og avslappet liv med sansen for menn. Det er ikke alltid lett for Birger (Glenn Andre Kaada) som er forelsket i henne, å se at hun nesten daglig forsyner seg av nye menn. Birger må pent "bare være en venn" og her oppstår det mange konfrontasjoner.


== Skuespillere ==
Hilde Lyrån ....  Karin
Kjersti Elvik ....  Angelica
Lisa Tønne ....  Solfrid
Dennis Storhøi ....  Erik
Samuel Fröler .... Carsten
Glenn André Kaada .... Birger
Ingar Helge Gimle ..... Egil
Henriette Steenstrup .... Lotte
Kirsti Stubø .... PiaEllers medvirker: 

Yngvild Støen Grotmol ... Alice (medvirker i sesong 3)
Nicolai Cleve Broch ... Aksel (medvirker i sesong 3)
Evy Kasseth Røsten ... Birgitte (medvirker i sesong 3)
Berte Rommetveit ... Lene (medvirker i sesong 2 og 3)
Ellen Bennin Brataas ....Marte
Markus Aarstad ....Truls
Ghita Nørby.... psykologen (sesong 3)
Fridtjov Såheim... sesong 1
Kyrre Haugen Sydness... sesong 1
Kai Remlov.... sesong 1
Øystein Røger.... sesong 1 og 2
Line Verndal... sesong 1
Bjørn Skagestad... sesong 2 og 3
Thea Stabell... sesong 2 og 3


== Referanser ==


== Eksterne lenker ==
(en) Seks som oss på Internet Movie Database 
(no) Seks som oss hos Filmfront